Kristi Tammik

Kristi Tammik (sünninimi Kristi Kärmas; 8. juunil 1941 – 18. mai 2025) oli eesti laulja ja eesti ajakirjanik Saksamaal. 

 Elukäik 
Ta lõpetas 1959. aastal Tallinna 2. Keskkooli ning õppis hiljem kaugõppes ühe aasta eesti keelt ja kirjandust Tartu ülikoolis.Piirilkõndija tee. Nõukogude Eestist vabasse Euroopasse. epl.delfi.ee, 26. veebruar 2012.

Ta on olnud Inturisti giid, Tallinna teeninduskombinaadi Junor juuksur, varieteelaulja, raadio-ajakirjanik ja moelooja. 

Kristi Tammik tegeles nooruses peotantsuga ning oli abielus oma tantsupartneri Peep Kerdiga, kooselust kellega sündis tal poeg. Ta andis sisse lahutuse pärast seda kui tutvus Raivo Tammikuga. 

1968. aastal abiellus ta džässmuusiku, pianisti ja helilooja Raivo Tammikuga. Paari ühine looming (Raivo muusika, Kristi sõnad) salvestati kassetile, kuna plaadistamine oli väga komplitseeritud. 

Raivo Tammik oli viibinud välisriikides üle 20 korra (tema võimalik seos julgeolekuga on tänaseni jäänud ebamääraseks).EESTI NSV Mälestusi pildis ja sõnas. Viktor Turkin. facebook. Tammikud taotlesid mitmeid kordi ühist väljasõiduluba Saksamaa Liitvabariiki, kuna seal elas Kristi Tammiku ema (lahkus Eestist Teise maailmasõja lõpus), kuid alati tuli KGB poolt äraütlemine. Mõnda aega põgenemisplaani pidanud Tammikud said 1975. aasta märtsis tänu tuttava abile lõpuks viisa. Lääne-Saksamaale jõudes nad enam tagasi ei tulnud, olles esimene eesti abielupaar, kellel õnnestus Nõukogude Liidust nö "ära hüpata". Eesti NSV-s kuulutasid võimud paari otsekohe persona non grataks ja kodumaa reeturiks. Saksamaal läksid Kristi ja Raivo Tammik peagi lahku abielupaarina, kuid mitte muusikutena. 

Kristi Tammikule pakuti tööd saksa šlaagrite lauljana, mis aga ei olnud sobiv. Seejärel töötas ta 20 aastat Vabadusraadio – Raadio Vaba Euroopa eesti saadete toimetuses. Tammiku autorisaade seal oli "Vikerkava".Kristi Tammik: Esimestel Saksamaa aastatel ma lausa kukkusin kurbusse. ohtuleht.ee, 26. märts 2012 

2011. aasta noortelaulupeol esitati Kristi ja Raivo Tammiku loodud "Öölaulu".Kristi Tammik: ÖÖölaul" tõi meelde selle loomise aja. kultuur.postimees.ee, 3. juuli 2011 

2012. aastal ilmus Kristi Tammiku mälestusteraamat "Piirilkõndja tee. Nõukogude Eestist Vabasse Euroopasse" Varraku kirjastamisel.

 Viited 

Välislingid

Kristi Tammik «2012» (avaldamata peatükk raamatust "Piirilkõndija tee", Eesti Meel, 30. september 2012

Hanneli Rudi, Kristi Tammik: «Öölaul» tõi meelde selle loomise aja, Postimees, 3. juuli 2011
Kristi Tammiku džässilik tee, Isekiri, 13. märts 2012

Kategooria:Eesti ajakirjanikud
Kategooria:Eesti lauljad
Kategooria:Tallinna Reaalkooli vilistlased
Kategooria:Eestlased Saksamaal
Kategooria:Sündinud 1941
Kategooria:Surnud 2025